
Afgørelse om prisloft for 2014


Indledning

Forsyningssekretariatet fastsætter prislofter for de vand- og spildevands-selskaber, der er omfattet af vandsektorloven. Prisloftet fastsætter en ramme for de maksimale indtægter, som vandselskabet må opkræve for selskabets primære aktiviteter. Prisloftet udmeldes som en samlet m3-pris.

Prisloftet for 2014 fastsættes med udgangspunkt i selskabets almindelige driftsomkostninger, som beregnet i prisloftet for 2013, og korrigeres med et indeks for omkostningsudviklingen, et generelt og et individuelt effektiviseringskrav samt en række budgetterede omkostninger mv. 

Herudover korrigeres prisloftet blandt andet for forskelle mellem selskabets faktiske indtægter i 2012 og den indtægtsramme, som selskabet fik fastsat i prisloftet for 2012. 


Afgørelse

Forsyningssekretariatet har truffet afgørelse om prisloftet for Gladsaxe Spildevand A/S gældende for 2014.

Prisloftet fastsættes til 21,47 kr. pr. m3.

Prisloftet er opgjort inklusive afgifter, men eksklusive moms.

Afgørelsen er truffet i medfør af vandsektorlovens § 6, stk. 2, hvorefter Forsyningssekretariatet fastsætter prislofter for vand- og spildevandsselskaber, der er omfattet af lovens § 2, stk. 1.





Sagsfremstilling

Gladsaxe Spildevand A/S er et kommunalt ejet forsyningsselskab, som har til formål at servicere mindst 10 ejendomme. Selskabet er derfor i henhold til vandsektorlovens § 2, stk. 1, omfattet af prisloftreguleringen.

Efter prisloftbekendtgørelsen skulle selskabet senest den 15. april 2013 indberette en række oplysninger til brug for fastsættelsen af prisloftet for 2014, jf. § 18, stk. 1. 

Udkastet til afgørelsen blev sendt i høring den 23. august 2013 med to ugers høringsfrist. 

Selskabet har afgivet høringssvar inden for fristen. I det omfang Forsyningssekretariatet ikke umiddelbart har taget selskabets bemærkninger til efterretning i afgørelsen, fremgår dette under de enkelte afsnit i begrundelsen.                                                 

Eventuelle andre ændringer er alene af sproglig/grammatisk karakter eller uddybende i forhold til det allerede angivne.

Forsyningssekretariatet har fremsendt korrigeret afgørelse om selskabets prisloft for 2014 den 7. januar 2014. Korrektionen skyldes, at Forsyningssekretariatet er blevet opmærksom på en mindre regnefejl i det alderskorrigerede og tæthedskorrigerede netvolumenmål i prislofterne for 2014 for de selskaber, som har fået godkendt særlige forhold. Ved at rette op på regnefejlen, har disse selskaber fået beregnet højere korrigerede netvolumenmål. Den korrigerede afgørelse er således begunstigende for selskabet. Der henvises til afsnittet ”Korrektion for individuelt effektiviseringskrav” nedenfor.
Begrundelse

Forsyningssekretariatet vurderer, at det på baggrund af de foreliggende oplysninger er muligt at træffe afgørelse om selskabets prisloft gældende for 2014.

Selskabets prisloft for 2014 er beregnet i følgende tabel:

	Driftsomkostninger
	
	
	
	

	Korrigerede driftsomkostninger i prisloftet for 2013
	18.610.685
	kr.
	

	Bortfald af væsentlige omkostninger
	0
	kr.
	

	Korrektion for prisudvikling
	279.160
	kr.
	

	Korrektion for generelt effektiviseringskrav
	0
	kr.
	

	Korrektion for individuelt effektiviseringskrav
	-720.930
	kr.
	

	Driftsomkostninger i alt
	18.168.915
	kr.
	18.168.915
	kr.

	Investeringer
	
	
	
	

	Tillæg for historiske investeringer
	16.460.068
	kr.
	

	Tillæg for gennemførte investeringer i 2010-2012
	3.619.209
	kr.
	

	Korrektion af tillæg for planlagte investeringer vedrørende 2012  
	205.482
	kr.
	

	Tillæg for planlagte investeringer i 2013 og 2014
	2.400.000
	kr.
	

	Investeringstillæg i alt*
	22.684.759
	kr.
	22.684.759
	kr.

	Øvrige omkostninger mv.
	
	
	
	

	Tillæg for 1:1 omkostninger i 2014
	28.790.500
	kr.
	

	Tillæg vedr. revisorerklæringer og DANVA/FVD-kontingent
	60.000
	kr.
	

	Korrektion ift. faktiske 1:1 omkostninger i 2012
	20.066.207
	kr.
	

	Tillæg for driftsomkostninger til miljø- og servicemål i 2014
	90.000
	kr.
	

	Tillæg for omkostninger til medfinansiering af klimatilpasningsprojekter
	0
	kr.
	

	Korrektion ift. faktiske driftsomk. til miljø- og servicemål 2012
	-23.027
	kr.
	

	Tillæg/fradrag for nettofinansielle poster i 2014
	6.330.799
	kr.
	

	Korrektion ift. faktiske nettofinansielle poster i 2012
	425.982
	kr.
	

	Øvrige udgifter mv. i alt
	55.740.461
	kr.
	55.740.461
	kr.

	Historisk over- eller underdækning
	
	
	
	

	Tillæg/fradrag for over- eller underdækning til og med 2010 
	-3.802.658
	kr.
	-3.802.658
	kr.

	Korrektion i forhold til tidligere indtægtsramme 
	
	
	
	

	Korrektion for overholdelse af indtægtsramme i prisloft 2012
	-20.177.935
	kr.
	-20.177.935
	kr.

	Samlede prisloft
	
	
	
	

	Indtægtsramme i 2014 
	72.613.542
	kr.

	Debiteret vandmængde 2012
	3.382.243
	m3

	Prisloft 2014 
	21,47 kr. pr. m3


*Bemærk, at der ved kontrollen med overholdelsen af prisloftet for 2012 - som foretages i dette prisloft for 2014 - kan opstå en korrektion, som får betydning for den samlede størrelse af selskabets investeringsmidler i prisloftet for 2014. Hvis dette er tilfældet, vil det fremgå af afsnittet ”Korrektion for overholdelse af indtægtsramme i prisloft 2012” nedenfor.   

Begrundelserne for de fastsatte beløb i tabellen gennemgås enkeltvis i det følgende. 
Selskabet gøres opmærksom på bestemmelsen i prisloftbekendtgørelsens § 24, stk. 1, hvor det fremgår, at selskabet alene kan anvende den likviditet, som tillæggene for planlagte, gennemførte og historiske investeringer og supplerende investeringstillæg samt korrektionen for gennemførte investeringer giver anledning til, jf. § 5, stk. 2, og §§ 10-12: 
· til finansiering af udgifter til tillægsberettigede investeringer, 
· til køb af grunde, 
· til bortskaffelse af aktiver, der er taget ud af drift og reetablering som følge heraf, samt 
· til delvis tilbagebetaling af tilslutningsbidrag ved etablering af alternativ bortskaffelse af tag- og overfladevand. 

Herudover kan likviditeten fra tilslutningsbidrag og salg af anlægsaktiver, jf. § 21, stk. 4, samt ekstraordinære effektiviseringsgevinster jf. § 26 stk. 2, ud over finansiering af tillægsberettigede investeringer også anvendes: 
· til køb af grunde, 
· til bortskaffelse af aktiver, der er taget ud af drift, og reetablering som følge heraf, samt 
· til delvis tilbagebetaling af tilslutningsbidrag ved etablering af alternativ bortskaffelse af tag- og overfladevand.


Driftsomkostninger 

Korrigerede driftsomkostninger i prisloftet for 2013
Ifølge prisloftbekendtgørelsens § 5, stk. 1, fastsættes de almindelige driftsomkostninger i prisloftet for 2014 som driftsomkostningerne i prisloftet for 2013 korrigeret for effektiviseringskrav.

Da driftsomkostningerne ikke kan fastsættes lavere end de effektive driftsomkostninger som følger af beregningerne i benchmarkingen, kan selskabets driftsomkostninger i prisloftet for 2013 være forhøjet på baggrund heraf. Herudover kan driftsomkostningerne være forhøjet på baggrund af ansøgninger herom fra selskabet. 
   
De korrigerede driftsomkostninger for prisloftet for 2013 opgøres således til:

	Selskabets korrigerede driftsomkostninger i prisloftet for 2013

	Korrigerede driftsomkostninger i prisloftet for 2012
	18.749.989
	kr.

	Forhøjelse efter § 8, stk. 2, nr. 1
	221.148
	kr.

	Prisfremskrivning 3,1 pct.
	588.105
	kr.

	Generelt effektiviseringskrav 0 pct.
	0
	kr.

	Individuelt effektiviseringskrav
	-948.557
	kr.

	Korrigerede driftsomkostninger i prisloftet for 2013
	18.610.685
	kr.



Selskabet har i prisloftet for 2013 fået et midlertidigt tillæg til driftsomkostningerne, jf. § 8, stk. 5. Tillægget gives udelukkende i selskabets prisloft for 2013, hvorfor det ikke indgår i prisfremskrivningen af driftsomkostninger i prisloftet for 2013 til 2014- niveau. Tillægget, jf. § 8,stk. 5, udgør 2.988.167 kr.  

[bookmark: KorrDrift]Selskabets forhøjelse efter § 8, stk. 2, nr. 1, var i prisloftet for 2013 på 221.148 kr. Forhøjelsen udgør i prisloftet for 2014 228.004 kr. (221.148 kr. prisfremskrevet til 2013-niveau), jf. afgørelse af 23. august 2013 om prisloft for 2012. De korrigerede driftsomkostninger, der ligger til grund for prisloftet for 2014, er derfor 18.610.685 kr.

Bortfald af væsentlige omkostninger
Udgangspunktet for prisloftet for 2014 skal ifølge prisloftbekendtgørelsens § 5, stk. 1, korrigeres for væsentlige omkostninger, som selskaberne har haft i perioden 2003-2005, men som er bortfaldet eller forventes at bortfalde inden 2014.

Selskabet har ikke indberettet væsentlige omkostninger, som er bortfaldet inden 2014.

Korrektion for prisudvikling
De korrigerede driftsomkostninger i prisloftet for 2013 korrigeres for prisudviklingen fra 2013 til 2014, jf. prisloftbekendtgørelsens § 32, stk. 2. Korrektionen for prisudviklingen sker, efter der er foretaget en eventuel korrektion for et bortfald af væsentlige omkostninger fra perioden 2003-2005, som beskrevet i det foregående afsnit.    

Prisudviklingen er udregnet ved en vægtning af nedenstående prisindeks fra Danmarks Statistik, jf. prisloftbekendtgørelsens § 32, stk. 1:
1. Omkostningsindeks for anlæg (BYG 6, undergruppen ”Jordarbejde mv.”) vægtes 35 pct.
1. Omkostningsindeks for anlæg (BYG 6, undergruppen ”Asfaltarbejde”) vægtes 15 pct.
1. Byggeomkostningsindeks for boliger (BYG 4) vægtes 30 pct.
1. Prisindeks for indenlandsk vareforsyning (PRIS 11, undergruppen ”Andre maskiner og apparater”) vægtes 20 pct.

I beregningen til brug for prisloftet for 2014 anvendes prisudviklingen fra ultimo 2011 til ultimo 2012, som er det senest tilgængelige kalenderår. 

Prisudviklingen fra 2013 til 2014 kan på den baggrund opgøres til 1,5 pct., jf. tabellen nedenfor. Det betyder, at de korrigerede driftsomkostninger i prisloftet for 2013 skal ganges med 1,015 for at få driftsomkostningerne i 2014-priser.



Opgørelse af prisindeks
	Opgørelsestidspunkt 
	ultimo 2011
	ultimo 2012

	BYG 6: Jordarbejde mv. (35 pct.)
	100,0
	100,7

	BYG 6: Asfaltarbejde (15 pct.) 
	100,0
	100,1

	BYG 4: Byggeomkostningsindeks for boliger (30 pct.) 
	100,0
	102,4

	PRIS 11: Andre maskiner og apparater (20 pct.) 
	100,0
	102,7

	Vægtet indeks (0,35*100,7+0,15*100,1+0,3*102,4+0,2*102,7) 
	100,0
	101,5


Kilde: Forsyningssekretariatets beregning baseret på tal fra Danmarks Statistiks ”BYG 6: Omkostningsindeks for anlæg efter art og indekstype” (undergrupperne ”Jordarbejde mv.” samt ”Asfaltarbejde”), ”BYG 4: Byggeomkostningsindeks for boliger efter hovedindeks, delindeks og art” (hovedindekset ”Byggeomkostningsindeks for boliger”, delindekset ”Byggeomkostningsindeks i alt” og art ”I alt”) og ”PRIS 11: Prisindeks for indenlandsk vareforsyning efter varegruppe” (varegruppen ”Andre maskiner og apparater” under gruppe 84).

[bookmark: PrisUdv]Den samlede korrektion for prisudviklingen kan således opgøres til 279.160 kr., svarende til 1,5 pct. af 18.610.685 kr. De pristalskorrigerede driftsomkostninger kan således opgøres til 18.889.845 kr. (1,015* 18.610.685 kr.).

Forhøjelse til effektivt niveau iht. benchmarkingen
Ifølge prisloftbekendtgørelsens § 5, stk. 1, kan de pristalskorrigerede driftsomkostninger ikke fastsættes lavere end det, der udgør de effektive driftsomkostninger for et vandselskab i henhold til beregningerne i benchmarkingen.

De effektive driftsomkostninger for selskabet udgør 12.464.743 kr. De pristalskorrigerede driftsomkostninger for selskabet er højere end de effektive driftsomkostninger for selskabet. De pristalskorrigerede driftsomkostninger forhøjes derfor ikke.

Korrektion for generelt effektiviseringskrav
For at sikre at hvert vandselskab løbende øger sin effektivitet i takt med, at produktiviteten og effektiviteten øges i andre erhverv, skal selskabet leve op til et generelt effektiviseringskrav. Det fremgår således af prisloftbekendtgørelsens § 5, stk. 1, at prisloftet korrigeres med fradrag af et generelt effektiviseringskrav.

Det generelle effektiviseringskrav er baseret på den generelle produktivitetsudvikling i dansk erhvervsliv (indgår i effektiviseringskravet med 70 pct.) og på udviklingen inden for bygge- og anlægssektoren (indgår i effektiviseringskravet med 30 pct.), jf. prisloftbekendtgørelsens § 14, stk. 1. 

Produktivitetsudviklingen opgjort efter disse indeks kan udvise betydelige variationer fra år til år. For at sikre en mere stabil og forudsigelig udvikling i de generelle effektiviseringskrav, som skal stilles til vandselskaberne i prisreguleringen i 2014 og årene fremover, foretages beregningen som et (rullende) gennemsnit af produktivitetsudviklingen i de ti seneste år, som er tilgængelige på tidspunktet for fastsættelsen af prisloftet, jf. prisloftbekendtgørelsens § 14, stk. 1.

I prisloftet for 2014 fastsættes selskabernes generelle effektiviseringskrav som et såkaldt geometrisk gennemsnit af produktivitetsudviklingen i den nuværende senest tilgængelige 10-årige periode. 

Den gennemsnitlige produktivitetsudvikling fremgår af nedenstående tabel.

Opgørelse af den gennemsnitlige produktivitetsudvikling
	År
	2001
	2002
	2003
	2004
	2005
	2006
	2007
	2008
	2009
	2010

	Dansk erhvervsliv (70 %)
	-1,2
	-0,6
	1,0
	1,6
	0,8
	1,1
	-0,5
	-2,9
	-4,6
	3,3

	Bygge og anlæg (30 %)
	-10,1
	0,1
	5,2
	-2,1
	-1,4
	0,3
	-5,5
	2,0
	-0,7
	-4,7

	Vægtet udvikling
	-3,9
	-0,4
	2,3
	0,5
	0,1
	0,9
	-2,0
	-1,4
	-3,4
	0,9

	10-års gennemsnit                                                                                                       -0,65


Kilde: Forsyningssekretariatets beregning baseret på tal fra Danmarks Statistiks ”NAT25: Produktivitetsudviklingen efter branche, type og prisenhed” for brancherne ”Markedsmæssig økonomi i alt” og ”4. Bygge og anlæg” ved typen ”Totalfaktorproduktivitet” for årene 2001-2010.

Den gennemsnitlige produktivitetsudvikling bliver således -0,65 pct. Det fremgår af prisloftbekendtgørelsens § 5, stk. 1, at udgangspunktet for prisloftet skal korrigeres med fradrag af et generelt effektiviseringskrav. Da den gennemsnitlige produktivitetsudvikling er negativ, kan der ikke foretages et fradrag af et generelt effektiviseringskrav.

Det generelle effektiviseringskrav bortfalder derfor i prisloftet for 2014.

Korrektion for individuelt effektiviseringskrav
Det individuelle effektiviseringskrav fastsættes på baggrund af de resultater, der fremkommer i Forsyningssekretariatets resultatorienterede benchmarking, jf. prisloftbekendtgørelsens § 15, stk. 1. 

Det er Forsyningssekretariatet, der fastsætter grundlaget for den resultatorienterede benchmarking, jf. prisloftbekendtgørelsens § 27, stk. 2. Modellen og resultaterne af benchmarkingen er offentliggjort på Konkurrence- og Forbrugerstyrelsens hjemmeside.[footnoteRef:1] [1:  Se http://www.kfst.dk/Vandtilsyn/Benchmarking/Benchmarking-2014] 


Ved fastsættelsen af selskabets individuelle effektiviseringspotentiale foretages en række trin for at sikre, at selskabets individuelle effektiviseringspotentiale er retvisende. Der tages blandt andet hensyn til selskabets særlige forhold, herunder hvorvidt selskabets beliggenhed har betydning for selskabets effektiviseringspotentiale, samt om selskabets sammensætning af costdrivere har betydning for selskabets effektiviseringspotentiale.

I det følgende gennemgås først selskabets angivelser af særlige forhold. Derefter gennemgås, hvorvidt selskabets sammensætning af costdrivere har betydning for selskabets effektiviseringspotentiale. Og endelig er der en samlet vurdering, hvoraf det fremgår, hvilke elementer der har haft betydning for opgørelsen af selskabets effektiviseringspotentiale.

Særlige forhold
Selskabet har angivet følgende særlige forhold, som er behandlet i det nedenstående:

· Leje af bygninger og grunde

Selskabet anfører i mail af 25. juni og 10. juli 2013, at det har omkostninger til leje af bygninger og grunde.

Ligesom ved behandlingen af prislofterne for 2012 og 2013, vurderer Forsyningssekretariatet, at selskaber, som lejer bygninger/grunde til brug for selskabets primære aktiviteter, ikke behandles på samme vilkår i prisloftsreguleringen, som selskaber, der ejer sine bygninger/grunde. 

Det bemærkes, at selskaberne i prisloft for 2012 og 2013, fik tillagt hele omkostningen til leje af bygninger/grunde til netvolumenmålet. Forsyningssekretariatet har imidlertid vurderet dette på ny, for at sikre, at selskaberne stilles så lige som muligt.

Selskaber, som ejer sine bygninger/grunde, opnår tillæg til prisloftet for afskrivninger på bygninger (ej grunde) og eventuelle nettofinansielle omkostninger til bygninger/grunde. Selskaber, der udelukkende lejer bygninger/grunde, opnår ikke tillæg, men må i stedet afholde driftsomkostninger hertil. 

På den baggrund vurderer Forsyningssekretariatet, at tillægget til netvolumenmålet bør svare til de omkostninger, selskabet ville have haft til afskrivninger og finansiering, såfremt selskabet havde ejet bygninger/grunde. 

Tillægget baseres på de af selskabet oplyste værdier for bygninger/grunde samt årstal for opførsel/anskaffelse. Ud fra disse oplysninger beregnes de årlige afskrivninger samt finansielle omkostninger, som tillægges netvolumenmålet, hvorved selskabet kompenseres for lejeforholdet. Selskabet kan læse mere om tillægget i bilag 5 til modellen. 

Nedenstående tabel viser de af selskabet oplyste værdier vedrørende leje af bygninger/grunde, samt hvorledes tillægget er opgjort.



	Særlige forhold for leje af bygninger og grunde
	
	

	Bygninger:
	
	

	   Lejet andel af: Kontor
	414
	m2

	   Lejet andel af: Garage
	90
	m2

	Årlig afskrivning i henhold til POLKA
	109.217
	kr.

	Renteomkostninger
	
	

	Bygninger:
	
	

	   Ejendomsværdi: Bagsværd Hovedgade 53
	2.650.000
	kr.

	   Andel af lejet areal: Bagsværd Hovedgade 53
	25
	pct.

	   Ejendomsværdi: Ørnegårdsvej 17
	15.300.000
	kr.

	   Andel af lejet areal: Ørnegårdsvej 17
	5
	pct.

	Ejendomsværdi af lejet areal
	1.389.250
	kr.

	Rente
	4
	pct.

	Tillæg for renteomkostninger til bygninger
	55.570
	kr.

	Grunde:
	
	

	   Grundværdi: Ørnegårdsvej 17 udeareal
	2.128.700
	kr.

	   Andel af lejet areal: Ørnegårdsvej vinterhalvøen
	10
	pct.

	   Grundværdi: Ørnegårdsvej vinterhalvøen
	136.592
	kr.

	   Andel af lejet areal:
	13
	pct.

	Grundværdi af lejet areal
	229.944
	kr.

	Rente
	4
	pct.

	Tillæg for renteomkostninger til grunde
	9.198
	kr.

	Samlet tillæg til netvolumenmålet
	173.985
	kr.


”Årlig afskrivning i henhold til POLKA” er den afskrivning, som selskabet ville have fået, såfremt det havde ejet bygningerne selv (af det oplyste antal lejede kvadratmeter). ”Tillæg for renteomkostninger for bygninger/grunde” er beregnet som summen af ejendoms-/grundværdierne ganget med den respektive andel og renten. Det samlede tillæg til netvolumenmålet er således selskabets tillæg for renteomkostninger til bygninger og grunde samt den årlige afskrivning i henhold til POLKA.

Forsyningssekretariatet har derfor øget selskabets netvolumenmål med 173.985 kr. 

[bookmark: _Toc366226934]Biogasanlæg
Særligt vedrørende biogasanlæg har Forsyningssekretariatet i mails af 6. og 20. august 2013 gjort spildevandsselskaberne opmærksom på, at selskaber med biogasanlæg muligvis kan have et særligt forhold i forbindelse med deres slambehandling. Det skyldes, at Forsyningssekretariatet er blevet opmærksomt på, at selskaber med biogasanlæg eller andre anlæg, som reducerer tørstofmængden i løbet af slambehandlingen, kan have fordyrende forhold, der ikke tages tilstrækkelig højde for i benchmarkingmodellen. 

For at tage hensyn til eventuelt fordyrende forhold for disse selskaber, har Forsyningssekretariatet vurderet, at der kan gives et tillæg til netvolumenmålet svarende til den meromkostning, som biogasanlæg mv. medfører. 

Da selskabet ikke er vendt tilbage på Forsyningssekretariatets henvendelser og da dette kan skyldes, at selskabet ikke benytter biogasanlæg, har Forsyningssekretariatet ikke foretaget sig yderligere.

Tæthedskorrektion
Selskabet har indsendt oplysninger vedrørende tæthedskorrektion i mail af 23. september 2013

I benchmarkingmodellen tages der hensyn til, at selskaberne kan være beliggende i tætte områder med en kompleks infrastruktur, hvilket der er opgjort et tæthedsmål for, jf. bilag 3 til Resultatorienteret Benchmarking 2014[footnoteRef:2]. Tæthedsmålet er antal målere per meter spildevandsledning. [2:  http://www.kfst.dk/Vandtilsyn/Benchmarking/Benchmarking-2014] 


Tæthedsmålet benyttes i beregningen af det tæthedskorrigerede netvolumenmål, hvorfor det har en betydning for benchmarkingen af selskaberne, jf. bilag 4 til Hovedpapiret for benchmarking 2013[footnoteRef:3]. Tæthedskorrektionen forøger selskabets netvolumenmål, hvilket kan reducere effektiviseringspotentialet.  [3:  http://www.kfst.dk/Vandtilsyn/Benchmarking/Benchmarking-2013/Resultatorienteret-benchmarking-2013] 


Forsyningssekretariatet er blevet gjort opmærksomt på, at det anvendte tæthedsmål for nogle selskaber kan være opgjort forkert. Det skyldes, at nogle selskaber har separatkloakereret dele af eller hele ledningsnettet. I de tilfælde bliver tæthedsmålet opgjort for lavt, idet regnvandsledningerne indgår i tæthedsmålet. 

For at rette op på eventuelle fejl i selskabernes tæthedsmål, har Forsyningssekretariatet i mail af 16. september 2013 opfordret selskaberne til at gøre opmærksom på, om de har separatkloakeret ledningsnettet. 

Selskabet har indsendt oplysninger om, hvor mange kilometer regnvandsledninger, selskabet har.

For at tage højde for regnvandsledninger i beregningen af det tæthedskorrigerede netvolumenmål, giver Forsyningssekretariatet selskabet et tillæg for særlige forhold. Tillægget tager udgangspunkt i forskellen mellem selskabets gamle tæthedsmål og selskabets nye tæthedsmål. Tillægget opgøres på følgende måde:
· Det nye tæthedsmål beregnes ud fra de indsendte oplysninger. 
· Dernæst findes den relative forskel mellem det oprindelige og det nye tæthedsmål. 
· Dette tal ganges med den absolutte forskel mellem netvolumenmålet og det tæthedskorrigerede netvolumenmål. Resultatet udgør tillægget for det særlige forhold.

Nedenfor er selve beregningen af tillægget vist på ligningsform:
Tillæg = ((Nyt tæthedsmål – oprindeligt tæthedsmål)/oprindeligt tæthedsmål)*(tæthedskorrigeret netvolumenmål – netvolumenmål)

Selskabets tillæg udgør på den baggrund 1.207.772 kr.

Samlet vurdering af særlige forhold
Selskabets angivelse af særlige forhold vedrørende Leje af bygninger og grunde samt selskabets indberetning vedrørende tæthedskorrektion har medført, at selskabets netvolumenmål er blevet forøget med i alt 1.381.757 kr.

Sammensætning af costdrivere
Forsyningssekretariatet har gennemført en analyse af betydningen af selskabernes sammensætning af costdrivere for at kunne tage højde for en eventuel skæv allokering af omkostningerne.

Analysen omfatter en vurdering af, om selskabet har en forholdsvis stor andel af netvolumenmålet fra enkelte costdrivere. Yderligere indeholder analysen en undersøgelse af sammenhængen imellem effektiviseringspotentialet og størrelsen af netvolumenbidrag fra enkelte costdrivere. 

Analysen peger på, at selskaber, som har en samlet stor afvigelse på costdriverne: Ledninger, Kunder og Regnvandsbassiner, har en tendens til at have et højere effektiviseringspotentiale. Forsyningssekretariatet vil ikke afvise, at dette kan skyldes en skæv fordeling af omkostningerne. Forsyningssekretariatet har derfor reduceret effektiviseringspotentialet for de pågældende selskaber, jf. papiret Resultatorienteret benchmarking af vand- og spildevandsforsyningerne – 2014 (modellen).

Selskabet kan se en oversigt over selskabernes sammensætning af costdrivere i bilag 3 til modellen.

Udsving på signifikante costdrivere
Selskabet har et relativt højt samlet netvolumenbidrag fra costdriverne Ledninger, Kunder og Regnvandsbassiner, jf. bilag 3 til modellen. Analysen i bilag 1 viser, at dette kan have forøget selskabets effektiviseringspotentiale. For at tage hensyn hertil har Forsyningssekretariatet taget udgangspunkt i selskabets konkrete afvigelse for de omfattede costdrivere og efterfølgende korrigeret selskabets effektiviseringspotentiale i henhold til dette. 

Selskabets korrigerede effektiviseringspotentiale er derfor fratrukket 5,0 pct. (22,5 pct.*0,2782*0,8) procentpoint, som beskrevet i bilag 3. Selskabets korrigerede effektiviseringspotentiale udgør derfor 15,5 pct. (20,5 pct. – 5,0 pct.).



Samlet vurdering af individuelt effektiviseringskrav
Selskabets angivelser af særlige forhold vedrørende Leje af bygninger og grunde samt tæthedskorrektion har givet anledning til at ændre opgørelsen af selskabets effektiviseringspotentiale, som beskrevet i ovenstående. Selskabets sammensætning af costdrivere har givet anledning til, at selskabets korrigerede effektiviseringspotentiale reduceres til 15,5 pct. Fastsættelsen af effektiviseringskravet for selskabet bliver derfor 15,5/4 = 3,87 pct. Dette betyder, at selskabet stadig får et effektiviseringskrav på 3,87 pct., jf. Resultatorienteret Benchmarking af vand- og spildevandsforsyningerne - 2014.

Det er i benchmarkingen identificeret, at selskabet har et effektiviseringspotentiale på 2.883.719 kr. jf. bilag 3 til modellen. Det betyder, at hvis selskabet havde været blandt de mest effektive selskaber, ville selskabets indtægtsramme kunne reduceres med dette beløb. 

[bookmark: IndiKrav]Selskabets individuelle effektiviseringskrav fastsættes på baggrund af ovenstående effektiviseringspotentiale. Selskabets individuelle effektiviseringskrav er fastsat til 720.930 kr., jf. bilag 3 til modellen.


Investeringer

Det følger af bestemmelsen i prisloftbekendtgørelsens § 24, stk. 1, at selskabet alene kan anvende den likviditet, som tillæggene for planlagte, gennemførte og historiske investeringer og supplerende investeringstillæg samt korrektionen for gennemførte investeringer giver anledning til, jf. § 5, stk. 2, og §§ 10-12, til finansiering af udgifter til tillægsberettigede investeringer, til køb af grunde, til bortskaffelse af aktiver, der er taget ud af drift og reetablering som følge heraf, samt til delvis tilbagebetaling af tilslutningsbidrag ved etablering af alternativ bortskaffelse af tag- og overfladevand. 

Herudover kan likviditeten fra tilslutningsbidrag og salg af anlægsaktiver, jf. § 21, stk. 4, samt ekstraordinære effektiviseringsgevinster jf. § 26 stk. 2, ud over finansiering af tillægsberettigede investeringer også anvendes til køb af grunde, til bortskaffelse af aktiver, der er taget ud af drift, og reetablering som følge heraf, samt til delvis tilbagebetaling af tilslutningsbidrag ved etablering af alternativ bortskaffelse af tag- og overfladevand.

Selskabet skal være opmærksomt på, at der ved kontrollen med overholdelsen af prisloftet for 2012 - som foretages i dette prisloft for 2014 - kan opstå en korrektion, som får betydning for den samlede størrelse af selskabets investeringsmidler i prisloftet for 2014. Hvis dette er tilfældet, vil det fremgå af afsnittet ”Korrektion for overholdelse af indtægtsramme i prisloft 2012” nedenfor.   



Tillæg for historiske investeringer 
Forsyningssekretariatet fastsætter tillæg for historiske investeringer på baggrund af værdiansættelsen i den reguleringsmæssige åbningsbalance pr. 1. januar 2010, som blev udarbejdet i forbindelse med fastsættelsen af prislofterne for 2011. Værdiansættelsen blev foretaget ud fra standardpriser og standardlevetider, som fremgår af pris- og levetidskataloget, jf. prisloftbekendtgørelsens bilag 1.  

Ifølge prisloftbekendtgørelsens § 12, stk. 2 og 4, udgør tillægget for historiske investeringer de årlige standardafskrivninger, og Forsyningssekretariatet fastsætter dette tillæg. I henhold til prisloftbekendtgørelsens § 12, stk. 3, reguleres tillægget for historiske investeringer med standardafskrivninger, der bortfalder, som følge af at anlæg er færdigafskrevet.

Værdien af de materielle anlægsaktiver pr. 1. januar 2010 udgør 526.487.692 kr. De årlige standardafskrivninger på de materielle anlægsaktiver (på værdien 526.487.692 kr.) udgør ifølge pris- og levetidskataloget 16.460.068 kr. 

[bookmark: HistInv]Forsyningssekretariatet har lagt selskabets indsendte åbningsbalance, dokumentation samt eventuelle ændringer hertil til grund, og selskabet opnår således et tillæg for historiske investeringer på 16.460.068 kr.

Tillæg for gennemførte investeringer i 2012 
Forsyningssekretariatet fastsætter tillæg for de gennemførte investeringer, som er gennemført efter 1. januar 2010 og frem til og med året, som ligger to år forud for prisloftåret, jf. prisloftbekendtgørelsens § 11, stk. 1 og 4. Tillægget for de gennemførte investeringer udgør i henhold til prisloftbekendtgørelsens § 11, stk. 2, de fremtidige årlige lineære afskrivninger af de gennemførte investeringer baseret på standardlevetider. Kun investeringer gennemført på effektive og markedsmæssige vilkår kan indregnes som et tillæg til prisloftet.

Tillægget for gennemførte investeringer reguleres i henhold til § 11, stk. 3, med afskrivninger, der bortfalder som følge af, at et anlæg er færdigafskrevet. 

Selskabets samlede tillæg for gennemførte investeringer udgør det akkumulerede tillæg for gennemførte investeringer efter den 1. januar 2010. Selskabet fik ved fastsættelsen af prisloftet for 2013 et tillæg for gennemførte investeringer i 2011 og 2010 på i alt 2.282.268 kr. 

Nedenfor følger en oversigt over selskabets indberettede gennemførte investeringer i 2012:



	Gladsaxe Spildevand A/S 

	 Beskrivelse af investeringen   
	 År 
	 Standardlevetid (antal år)   
	 Anskaffelsespris (i kr.)   
	 Afskrivning (i kr.) 

	 Ledningsnet = Ø 200 mm 
	2012
	75
	                                  26.026.911 
	       347.025 

	 Strømpeforing = Ø 200 mm 
	2012
	50
	                                    8.156.050 
	       163.121 

	 Forsinkelsesbassiner, lukkede med automatisk rensning og SRO Miljøklasse A (5.000-10.000 m3) - Konstruktionre 
	2012
	75
	                                  31.335.545 
	       417.807 

	 Forsinkelsesbassiner, lukkede med automatisk rensning og SRO Miljøklasse A (5.000-10.000 m3) - Mek/EL 
	2012
	20
	                                    1.190.607 
	         59.530 

	 Forsinkelsesbassiner, lukkede med automatisk rensning og SRO Miljøklasse A (5.000-10.000 m3) - SRO 
	2012
	10
	                                       652.824 
	         65.282 

	 Pumpestationer i brønde (< 6,25 m2), SRO 
	2012
	10
	                                       454.296 
	         45.430 

	 Pumpeinstallation Miljøklasse A (100-300 l/s) - Mek/EL 
	2012
	20
	                                         55.520 
	           2.776 

	 Arbejdsplads 
	2012
	5
	                                       519.694 
	       103.939 

	 Kælder 
	2012
	20
	                                    2.640.609 
	       132.030 

	 I alt 
	  1.336.941 



Forsyningssekretariatet har, på basis af selskabets indberettede investeringsregnskab for året 2012 samt den tilhørende underskrevne revisorerklæring af 15. april 2013, vurderet de indberettede gennemførte investeringer i 2012 som tillægsberettigede. Som følge heraf modtager selskabet et tillæg for gennemførte investeringer baseret på standardlevetider i 2012 på 1.336.941 kr.

[bookmark: GenfInv]Selskabets samlede tillæg for gennemførte investeringer i 2010, 2011 og 2012 baseret på standardlevetider udgør [1.216.042 + 1.066.225 + 1.336.941 kr.]. Som følge heraf modtager selskabet et tillæg for gennemførte investeringer i prisloftet for 2014 på 3.619.209 kr. svarende til summen af de lineære standardafskrivninger i årene 2010, 2011 og 2012.

Korrektion af tillæg for planlagte investeringer vedrørende 2012
Forsyningssekretariatet foretager årligt en engangsregulering for forskelle mellem tidligere indregnede forventede afskrivninger fra et selskabs investeringsplan og faktiske beløb fra selskabets investeringsregnskab for det år, der ligger to år forud for prisloftåret, jf. prisloftbekendtgørelsens § 5, stk. 2. 

Den årlige engangsregulering foretages i forhold til forskellen mellem selskabets budgetterede afskrivninger for planlagte investeringer i 2012 og selskabets faktiske afskrivninger i 2012, som det fremgår af investeringsregnskabet i 2012.

Ved den årlige engangsregulering skal der tages højde for forskellen mellem de faktiske afskrivninger i 2012 og de tillæg for planlagte investeringer i 2012, som er givet i prisloftet for 2012 og i prisloftet for 2013.

Selskabet fik i prisloftet for 2012 et tillæg for planlagte investeringer i 2012 på i alt 1.207.867 kr. Selskabet fik i prisloftet for 2013 et tillæg for planlagte investeringer i 2012 på i alt 1.260.533 kr.

[bookmark: KorrInv]Det fremgår i afsnittet ovenfor, at selskabets afskrivninger på gennemførte investeringer i 2012 er på 1.336.941 kr. Korrektionen i prisloftet for 2014 bliver således 205.482 kr. (1.336.941 kr. – 1.207.867 kr. + 1.336.941 kr. – 1.260.533 kr.)

Tillæg for planlagte investeringer i 2013 og 2014 
Forsyningssekretariatet fastsætter tillæg for de planlagte investeringer på baggrund af de oplysninger, som vandselskaberne har indberettet for prisloftåret og året forud for prisloftåret, jf. prisloftbekendtgørelsens § 10, stk. 1 og 3. Tillægget for de planlagte investeringer udgør i henhold til prisloftbekendtgørelsens § 10, stk. 2, den budgetterede værdi af de fremtidige årlige lineære afskrivninger af de planlagte investeringer baseret på standardlevetider. Disse standardlevetider er baseret på de i pris- og levetidskataloget angivne standardlevetider.

Til brug for Forsyningssekretariatets vurdering af, hvorvidt en planlagt investering er tillægsberettiget, har selskaberne indberettet deres planlagte investeringer for prisloftåret samt året forud for prisloftåret, hvor det af selskaberne tydeliggøres, hvilke investeringer de forventer at foretage i prisloftåret samt året forud for prisloftåret. 
Som hovedregel vurderes en planlagt investering at være tillægsberettiget, såfremt den kan betegnes som en investering i henhold til prisloftbekendtgørelsens § 3, stk. 6, er en del af de primære aktiviteter og investeringens levetid er fastsat i overensstemmelse med de i pris- og levetidskataloget angivne standardlevetider for de pågældende aktiver. For aktiver, der ikke findes i pris- og levetidskataloget, er det Forsyningssekretariatet, der fastsætter standardlevetiden. 

Hvis et selskab foretager en renovering, der medfører en væsentlig omkostning, som forlænger restlevetiden for anlægsaktivet eller tilfører anlægsaktivet væsentlige nye eller forbedrede egenskaber, kan den medtages som en planlagt investering. 

Ifølge prisloftbekendtgørelsens § 10, stk. 1 og 2, udgør tillægget for planlagte investeringer den budgetterede værdi af de fremtidige årlige lineære afskrivninger af de planlagte investeringer baseret på standardlevetider. 

Nedenfor følger en oversigt over selskabets indberettede planlagte investeringer for årene 2013 og 2014:

	Gladsaxe Spildevand A/S 

	 Beskrivelse af investeringen   
	 År 
	 Standardlevetid (antal år)   
	 Anskaffelsespris (i kr.)   
	 Afskrivning (i kr.) 

	Ø 200 mm < Ledningsnet = Ø 500 mm
	2013
	75
	               30.000.000 
	          400.000 

	Forsinkelsesbassiner, lukkede med automatisk rensning og SRO Miljøklasse A (5.000-10.000 m3) - Konstruktionre
	2013
	75
	               30.000.000 
	          400.000 

	Jordbassin Klasse A
	2013
	50
	               10.000.000 
	          200.000 

	Strømpeforing Ø 200 mm < Ledningsnet = Ø 500 mm
	2013
	50
	               10.000.000 
	          200.000 

	Ø 200 mm < Ledningsnet = Ø 500 mm
	2014
	75
	               30.000.000 
	          400.000 

	Forsinkelsesbassiner, lukkede med automatisk rensning og SRO Miljøklasse A (5.000-10.000 m3) - Konstruktionre
	2014
	75
	               30.000.000 
	          400.000 

	Jordbassin Klasse A
	2014
	50
	               10.000.000 
	          200.000 

	Strømpeforing Ø 200 mm < Ledningsnet = Ø 500 mm
	2014
	50
	               10.000.000 
	          200.000 

	 I alt 
	    2.400.000 



[bookmark: PlanInv]Forsyningssekretariatet har på basis af selskabets indberettede planlagte investeringer for årene 2013 samt 2014 vurderet de indberettede planlagte investeringer som tillægsberettigede. Som følge heraf modtager selskabet et tillæg for planlagte investeringer på 2.400.000 kr. svarende til summen af standardafskrivningerne i 2014 på de planlagte investeringer i årene 2013 samt 2014.


Øvrige udgifter mv. 

Tillæg for 1:1 omkostninger i 2014 
Forsyningssekretariatet fastsætter tillæg for 1:1 omkostninger på baggrund af de budgettal, som selskaberne har oplyst, jf. prisloftbekendtgørelsens § 5, stk. 1. Ifølge prisloftbekendtgørelsens § 3, stk. 4, er 1:1 omkostninger, omkostninger, som har væsentlig betydning for selskabet, og som selskabet ikke selv har indflydelse på.

Som eksempler på 1:1 omkostninger kan nævnes skatter, tjenestemandspensioner, køb af ydelser og produkter, der er omfattet af prisloftreguleringen hos et andet vandselskab, betalinger til Forsyningssekretariatet samt uundgåelige afgifter, hvis størrelse selskabet ikke har indflydelse på, såsom spildevandsafgift, jf. lovbemærkningerne til vandsektorlovens § 8.

Forsyningssekretariatet tager på grundlag af prisloftbekendtgørelsens bestemmelser herom stilling til, om en given omkostning er en 1:1 omkostning. For at Forsyningssekretariatet kan vurdere, om betingelserne herfor er opfyldt, kan det være nødvendigt at Forsyningssekretariatet beder selskaberne om at redegøre og eventuelt vedlægge relevant dokumentation for, hvorfor en given omkostning efter selskabets opfattelse opfylder betingelserne.

Selskabet har indberettet følgende som 1:1 omkostninger:

· Betaling til Forsyningssekretariatet: 32.975 kr.
· Tjenestemandspensioner: 741.500 kr.
· Ejendomsskatter: 116.000 kr. 
· Køb af ydelser og produkter, der er omfattet af prisloftreguleringen hos et andet selskab: 27.900.000 kr.

Betalingen til Forsyningssekretariatet er ifølge prisloftbekendtgørelsens § 3, stk. 4, en 1:1 omkostning. Ifølge vandsektorlovens § 10, stk. 2, betaler vandselskaber, som sekretariatet behandler benchmarking eller fastsætter prisloft for, 31.000 kr. pr. år. Dette beløb skal dog reguleres med den i de successivt offentliggjorte forslag til finanslov fastsatte sats for det generelle pris- og lønindeks med niveaukorrektion, jf. § 10, stk. 4. Det lægges til grund, at betalingen i 2014 vil være omtrent 33.000 kr. pr. selskab. 

Tjenestemandspensioner og ejendomsskatter er ifølge prisloftbekendtgørelsens § 3, stk. 4, 1:1 omkostninger og de af selskabet oplyste beløb medtages derfor som 1:1 omkostninger.

Køb af ydelser og produkter, der er omfattet af prisloftreguleringen hos et andet vandselskab, herunder køb af vand, er ifølge prisloftbekendtgørelsens § 3, stk. 4, en 1:1 omkostning. Forudsætningen herfor er, at det sælgende selskab er omfattet af prisloftreguleringen. Det er efterfølgende oplyst, at det drejer sig om køb af spildevandsrensning af Mølleåværket og Lynettefællesskabet, som begge er omfattet af prisloftregulering. Forsyningssekretariatet har på den baggrund medtaget de budgetterede omkostninger som 1:1 omkostninger.

[bookmark: EnTilEnOmk]Det samlede tillæg for 1:1 omkostninger er derfor på 28.790.500 kr.



Tillæg for nødvendige udgifter til revisorerklæringer samt ordinært medlemskab af DANVA og FVD
Vandselskaberne kan få indregnet nødvendige udgifter til revisorerklæringer ved indberetning til Forsyningssekretariatet samt betalinger for ordinært medlemskab i DANVA og FVD, på samme måde som 1:1 omkostninger, jf. prisloftbekendtgørelsens § 3, stk. 4, sidste pkt. 

Selskabet har indberettet følgende omkostninger:

· Betaling for ordinært medlemskab af DANVA: 47.000 kr.
· Betaling for revisorerklæringer: 13.000 kr.

[bookmark: RevDanvaFvd]Det samlede tillæg for disse omkostninger er derfor på 60.000 kr.

Korrektion ift. faktiske 1:1 omkostninger i 2012 
Forsyningssekretariatet foretager årligt en engangsregulering for forskelle mellem tidligere indregnede forventede 1:1 omkostninger og faktiske beløb i henhold til reguleringsregnskabet for prisloftsåret for det år, der ligger to år forud for prisloftåret, jf. prisloftbekendtgørelsens § 5, stk. 2. 
	
Det vil sige, at der i selskabets prisloft for 2014 foretages en korrektion for forskellen mellem selskabets budgetterede 1:1 omkostninger i 2012, som blev anvendt ved fastsættelsen af tillægget for 1:1 omkostninger i det korrigerede prisloft for 2012, og selskabets faktiske 1:1 omkostninger i 2012, som fremgår af selskabets reguleringsregnskab for 2012. 

[bookmark: KorrEnTilEn]Det fremgår af reguleringsregnskabet, at selskabets 1:1 omkostninger i 2012 var på 54.675.679 kr. Selskabet fik i det korrigerede prisloft for 2012 tillæg for budgetterede 1:1 omkostninger på i alt 34.609.472 kr. Korrektionen i prisloftet for 2014 bliver således 20.066.207 kr. (54.675.679 kr. – 34.609.472 kr.).

Den betydelige korrektion skyldes især betaling i 2012 af selskabsskat, der vedrører årene 2009 og 2010.

Tillæg for driftsomkostninger til miljø- og servicemål i 2014 
Forsyningssekretariatet fastsætter tillæg for driftsomkostninger til nye miljø- og servicemål på baggrund af de budgettal, som vandselskaberne har indberettet, og den dokumentation, som vandselskaberne har fremsendt.

De nærmere betingelser herfor er fastsat i bekendtgørelsen om driftsomkostninger til gennemførelse af miljømål og servicemål (nr. 1048 af 13. november 2012), som også definerer, hvad der forstås ved miljø- og servicemål.

Miljømål er ifølge bekendtgørelsen mål, der opnås ved gennemførelse af særlige aktiviteter til gavn for sundhed og miljø, herunder mål fastsat med henblik på tilpasning til klimaændringer. De sundhedsmæssige hensyn omfatter alene hensyn, som kan relateres til drikkevand eller spildevand. Der skal således ikke forstås sundhedsmæssige hensyn i al almindelighed. Med de miljømæssige hensyn tænkes kun på mål og aktiviteter, der har gavnlige effekter på det omgivne miljø.  

Servicemål er ifølge bekendtgørelsen mål, der opnås ved gennemførelse af særlige aktiviteter, som giver en udvidet service for den enkelte forbruger eller medfører en samfundsmæssig gevinst. Et servicemål kan således bestå i en forbedring af servicen over for selskabets forbrugere i deres egenskab af at være aftagere af selskabets tjenester og produkter. Om et servicemål medfører en udvidet service for selskabets kunder, skal vurderes ud fra det serviceniveau, som er fastlagt af kommunen eller af det enkelte vandselskab. Et servicemål kan derudover også indebære en samfundsmæssig gevinst. Begrebet samfundsmæssig gevinst skal forstås snævert, således at der skal være tale om en gevinst i relation til det at drive et vandselskab eller spildevandsselskab. 

Der kan således alene indregnes tillæg til prisloftet for driftsomkostninger til miljø- og servicemål, som opnås ved gennemførelse af særlige aktiviteter. Der skal derfor være tale om aktiviteter, der går ud over selskabets almindelige driftsopgaver og således ikke er et led i opretholdelsen af den eksisterende forsyningssikkerhed eller en stabil drift af selskabets primære aktiviteter. Aktiviteterne skal dog kunne rummes inden for definitionen af selskabets primære aktiviteter. Målet og de tilsigtede foranstaltninger skal endvidere være konkret formuleret.

En grundlæggende betingelse for tillæg til prisloftet for driftsomkostninger til miljø- og servicemål er, at der skal være tale om et nyt eller fornyet mål. Selskabet kan således kun opnå tillæg til prisloftet, hvis målet er nyt i forhold til de mål, der var gældende for selskabet i basisperioden 2003-2005, og besluttet efter 1. januar 2006, eller såfremt det er besluttet at forny et allerede eksisterende mål, som selskabet havde driftsomkostninger til i basisperioden. 

I sidstnævnte tilfælde vil selskabet have haft omkostninger til et eksisterende miljø- eller servicemål i basisperioden, og det gælder her, at selskabet kan få tillæg til prisloftet, såfremt det besluttes at forny det pågældende mål – f.eks. til at gælde for et nyt geografisk område. Der kan i så fald kun opnås tillæg til prisloftet for de meromkostninger, som følger af fornyelsen af målet. 

For at der kan gives tillæg til prisloftet for et miljø- eller servicemål, skal målet derudover være dokumenteret. Det vil sige, at selskabet ved indberetningen skal have dokumenteret, at målet er besluttet af det organ, der er kompetent i forhold til beslutningen af det pågældende mål. Ifølge bekendtgørelsen skal miljømål være besluttet af enten staten eller kommunalbestyrelsen, mens servicemål skal være besluttet af enten kommunalbestyrelsen eller selskabets bestyrelse eller generalforsamling. 

Selskabet har indberettet følgende budgetterede driftsomkostninger i 2014 som driftsomkostninger til miljø- og servicemål: 

· Ledelsessystem: 90.000 kr. 

Målet er efter det oplyste fastsat af selskabets bestyrelse. 

Efter Forsyningssekretariatets vurdering kan omkostninger til den indberettede aktivitet anses som driftsomkostninger til opnåelse af et servicemål, forudsat at de nødvendige betingelser er opfyldt. 

Forsyningssekretariatet fandt ved fastsættelsen af prisloftet for 2011, 2012 og 2013, at det indsendte materiale fyldestgørende dokumenterede, at de indberettede driftsomkostninger medgik til opnåelse af et servicemål, idet der er tale om et nyt mål, som er fastsat af selskabets bestyrelse.

Forsyningssekretariatet finder på baggrund heraf ligeledes grundlag for at tildele et tillæg til prisloftet for 2014 herfor på 90.000 kr. 

[bookmark: Mogs]Det samlede tillæg for driftsomkostninger til miljø- og servicemål er derfor på 90.000 kr.

Tillæg for omkostninger til medfinansiering af klimatilpasningsprojekter
Der er vedtaget ny lovgivning, som under visse betingelser giver spildevandsselskaber mulighed for at medfinansiere kommunale og private klimatilpasningsprojekter, som har til formål at styrke afledning og håndtering af tag- og overfladevand. De nærmere betingelser herfor fremgår af medfinansieringsbekendtgørelsen (nr. 89 af 30. januar 2013).

Forsyningssekretariatet fastsætter tillæg for spildevandsselskabernes omkostninger til medfinansiering af klimatilpasningsprojekter ud fra de oplysninger, selskaberne indsender. Omkostningerne indregnes i prisloftet som tillæg for driftsomkostninger til miljø- og servicemål. 

Selskabet har ikke indberettet omkostninger til medfinansiering af klimatilpasningsprojekter i 2014. Forsyningssekretariatet har derfor ikke givet tillæg til prisloftet herfor.

[bookmark: klimaMogs]Det samlede tillæg for omkostninger til medfinansiering af klimatilpasningsprojekter er 0 kr.

Korrektion i forhold til faktiske driftsomkostninger til miljø- og servicemål i 2012
Forsyningssekretariatet foretager årligt en engangsregulering for forskelle mellem tidligere indregnede forventede driftsomkostninger til miljø- og servicemål og faktiske beløb i henhold til reguleringsregnskabet for prisloftsåret for det år, der ligger to år forud for prisloftåret, jf. prisloftbekendtgørelsens § 5, stk. 2. 
Det vil sige, at der i selskabets prisloft for 2014 foretages en korrektion for forskellen mellem selskabets budgetterede driftsomkostninger til miljø- og servicemål i 2012, som blev anvendt ved fastsættelsen af tillægget for driftsomkostninger til miljø- og servicemål i prisloftet for 2012, og selskabets faktiske driftsomkostninger til miljø- og servicemål i 2012, som fremgår af selskabets reguleringsregnskab for 2012. 

Selskabet fik i prisloftet for 2012 tillæg for budgetterede driftsomkostninger til miljø- og servicemål på i alt 112.500 kr. Det fremgår af reguleringsregnskabet, at selskabets driftsomkostninger til miljø- og servicemål i 2012 var på 89.473 kr.

[bookmark: KorrMogs]Korrektionen i prisloftet for 2014 bliver således et fradrag på 23.027 kr. (89.473 kr. – 112.500 kr.) 

Tillæg/fradrag for nettofinansielle poster i 2014 
Prisloftet for 2014 skal efter prisloftbekendtgørelsens § 5, stk. 1, korrigeres for selskabets forventede nettofinansielle indtægter og udgifter. Det følger af prisloftbekendtgørelsens § 13, stk. 1, at nettofinansielle poster kan indregnes i prisloftet, i det omfang låntagningen er sket på effektive og markedsmæssige vilkår. 

I henhold til prisloftbekendtgørelsens § 13, stk. 2, kan Forsyningssekretariatet skønne, at renten på et selskabs valgte lån adskiller sig væsentlig fra markedsmæssige vilkår. I så fald indregnes renteomkostninger svarende til den effektive rente på en 2-årig dansk statsobligation og gældsrisikopræmie for selskabet i prisloftet i stedet for selskabets faktiske renteomkostninger.   

Tillægget for selskabets nettofinansielle poster beregnes som værdien af selskabets finansielle omkostninger fratrukket dets finansielle indtægter. Selskabets finansielle omkostninger omfatter blandt andet renteomkostninger, kurstab og finansielle gebyrer. Selskabets finansielle indtægter omfatter blandt andet renteindtægter, kursgevinster og afkast fra likvide beholdninger. 

Selskabet forventer renteudgifter på 6.623.280 kr. i prisloftåret 2014. Selskabet forventer renteindtægter på 292.481 kr. i 2014. 

[bookmark: NetFin]På baggrund af ovenstående fastsætter Forsyningssekretariatet selskabets nettofinansielle poster til 6.330.799 kr. (6.623.280 kr. – 292.481 kr.) i prisloftet for 2014. 

Korrektion ift. faktiske nettofinansielle poster i 2012 
Forsyningssekretariatet foretager årligt en engangsregulering for forskelle mellem tidligere indregnede forventede nettofinansielle poster og faktiske beløb i henhold til reguleringsregnskabet for prisloftsåret for det år, der ligger to år forud for prisloftåret, jf. prisloftbekendtgørelsens § 5, stk. 2. 
Det vil sige, at der i selskabets prisloft for 2014 foretages en korrektion for forskellen mellem selskabets budgetterede nettofinansielle poster i 2012, som blev anvendt ved fastsættelsen af tillægget for nettofinansielle poster i prisloftet for 2012, og selskabets faktiske nettofinansielle poster i 2012, som fremgår af selskabets reguleringsregnskab for 2012. 

[bookmark: KorrNetFin]Selskabet fik i prisloftet for 2012 tillæg for nettofinansielle poster på i alt 2.558.785 kr. Det fremgår af reguleringsregnskabet, at selskabets nettofinansielle poster i 2012 var på 2.984.767 kr. Korrektionen i prisloftet for 2014 bliver således 425.982 kr. (2.984.767 kr. – 2.558.785 kr.)


Historisk over- eller underdækning

Tillæg/fradrag for over- eller underdækning til og med 2010 
I prislofterne for 2011 og 2012 er selskabets over- eller underdækning opgjort frem til og med 31. december 2010, hvorefter selskabet blev omfattet af prisloftreglerne. 

Følgende oplysninger vedrørende den opgjorte over- eller underdækning fremgår af selskabets prisloft for 2012:

	Over- eller underdækningen 

	Opgjort over- eller underdækning i alt i prisloftet for 2012
	34.223.924
	kr.

	- heraf indregnet i prislofterne for 2012-2013
	-7.605.316
	kr.

	Endnu ikke indregnet over- eller underdækning
	26.618.608
	kr.

	Resterende indregningsperiode (fastsat i prisloftet for 2012)
	7
	år

	Fradrag i prisloftet for 2014
	[bookmark: OverUnder]-3.802.658
	kr.



Der indregnes således samme beløb i prisloftet for 2014 fra den opgjorte over- eller underdækning frem til og med 31. december 2010, som blev indregnet i prisloftet for 2013.


Korrektion i forhold til tidligere indtægtsramme 

Korrektion for overholdelse af indtægtsrammen i prisloftet for 2012 
Ifølge prisloftbekendtgørelsens § 5, stk. 2, korrigeres prisloftet for en årlig engangsregulering for forskellen mellem selskabets faktiske indtægter og indtægtsrammen, jf. § 6, i det år, der ligger to år forud for prisloftåret. 

I prisloftet for 2014 omhandler denne opgørelse overholdelsen af prisloftet for 2012. Hvis selskabet har haft lavere indtægter end tilladt i prisloftet for 2012, f.eks. som følge af en lavere debiteret vandmængde end forventet, vil selskabet få et tillæg til prisloftet for 2014. Modsat vil højere indtægter i 2012 end tilladt indebære et fradrag i prisloftet for 2014. 

Det fremgår af prisloftbekendtgørelsens § 6, at følgende beløb tilsammen ikke må overstige selskabets indtægtsramme: 
· Indtægter fra 
· kubikmetertakster, 
· faste takster, 
· særbidrag, 
· målergebyrer samt 
· andre takster og gebyrer, som vedrører leveringer af ydelser omfattet af § 1, stk. 2, i prisloftåret.

· Andre indtægter i prisloftåret, som selskabet har opnået i forbindelse med eller som følge af selskabets primære aktiviteter, jf. § 1, stk. 2, herunder eksempelvis 
· spildevandsselskabers indtægter fra kommunale vejbidrag, 
· indtægter fra behandling af spildevand fra tømningsordninger, 
· indtægter fra måleraflæsning på vegne af andre selskaber, 
· udlejning af antenneplads på vandtårne eller lignende.

Selskabets indtægtsramme for 2012 korrigeres dog for en eventuelt ikke anvendt del af likviditeten fra investeringstillæggene, der opgøres som, 

· det samlede investeringstillæg i 2012 fra historiske og planlagte investeringer samt indtægter fra tilslutningsbidrag, erstatninger vedr. anlægsinvesteringer og salg af anlægsaktiver, jf. § 21, stk. 4, fratrukket
· selskabets faktiske udgifter til investeringer, jf. § 21, stk. 3, og § 24. 

Hvis selskabets faktiske udgifter til investeringer i 2012 overstiger det samlede investeringstillæg for 2012 samt indtægter fra tilslutningsbidrag, erstatninger vedr. anlægsinvesteringer og salg af anlægsaktiver, justeres beløbet ”ikke anvendt likviditet vedr. investeringer i alt”, jf. tabellen nedenfor til 0. Det skyldes, at investeringsudgifter alene kan finansieres med likviditet fra det i § 24, stk. 1, nævnte tillæg og indtægter. 

For selskabet er opgørelsen vedrørende overholdelsen af indtægtsrammen i prisloftet for 2012 foretaget således (baseret på oplysninger fra selskabets prisloft for 2012 samt indberettede oplysninger i regulerings- og investeringsregnskaberne for 2012):

	Indtægtsramme 2012
	
	
	
	

	Indtægtsramme i prisloft for 2012
	71.175.577
	kr.

	Ikke anvendt likviditet vedrørende investeringer i 2012

	Tillæg for historiske investeringer 
	16.460.068
	kr.
	

	Tillæg for gennemførte investeringer i 2010
	1.216.042
	kr.
	

	Korrektion af tillæg for planlagte investeringer i 2010
	-290.783
	kr.
	

	Tillæg for planlagte investeringer i 2011 og 2012
	3.206.000
	kr.
	

	Indtægter fra tilslutningsbidrag
	0
	kr.
	

	Indtægter fra salg af anlægsaktiver
	0
	kr.
	

	Erstatninger vedr. anlægsaktiver mv.
	0
	kr.
	

	Ekstraordinær effektiviseringsgevinst anvendt til investeringer
	0
	kr.
	

	Udgifter til investeringer
	-20.591.327
	kr.
	

	Ikke anvendt likviditet vedr. investeringer i alt
	0
	kr.
	-0
	kr.

	Ekstraordinære effektiviseringsgevinster anvendt til takstnedsættelse
	
	
	
	

	Ekstraordinær effektiviseringsgevinst anvendt til takstnedsættelse
	0
	kr.
	-0
	kr.

	Indtægter fra primære aktiviteter mv.
	
	
	
	

	Indtægter fra kubikmetertakster, faste takster, særbidrag, målergebyrer samt andre takster og gebyrer
	91.535.512
	kr.
	

	Andre indtægter i prisloftåret, som selskabet har opnået i forbindelse med eller som følge af selskabets primære aktiviteter
	0
	kr.
	

	Indtægter fra primære aktiviteter mv. i alt
	91.353.512
	kr.
	-91.353.512
	kr.

	Samlet opgørelse vedrørende overholdelse af prisloftet for 2012

	Beløb til indregning i prisloftet for 2014 i alt
	[bookmark: KorrIndt]-20.177.935
	kr.



På baggrund af denne opgørelse fastsættes et fradrag i selskabets prisloft for 2014 på i alt 20.177.935 kr.

Selskabets fradrag til prisloftet for 2014 skyldes, at selskabet har haft højere indtægter fra de primære aktiviteter mv. end fastsat i prisloftet for 2012. 


Debiteret vandmængde 2012 

Prisloftet opgøres i kr. pr. m3 på baggrund af selskabets driftsomkostninger med forskellige korrektioner divideret med den debiterede vandmængde i 2012, jf. prisloftbekendtgørelsens § 5, stk. 5.

[bookmark: DebVand]Forsyningssekretariatet lægger selskabets indberettede debiterede vandmængde på 3.382.243 m3 til grund for beregningen af prisloftet.
Klagevejledning 

Denne afgørelse kan i henhold til vandsektorlovens § 26, stk. 2, påklages til Konkurrenceankenævnet efter bestemmelserne i vandsektorlovens kapitel 9. En klage til Konkurrenceankenævnet skal indgives skriftligt af de klageberettigede efter lovens § 27 til Forsyningssekretariatet. Forsyningssekretariatet sender umiddelbart efter klagefristens udløb klagen til Konkurrenceankenævnet ledsaget af den påklagede afgørelse og det materiale, der er indgået i sagens bedømmelse. Klagefristen er 4 uger fra den dag, afgørelsen er meddelt. 

De klageberettigede er ifølge § 27, stk. 1, adressaten for afgørelsen. Endvidere er offentlige myndigheder, lokale foreninger og organisationer, som har en væsentlig interesse i afgørelsen, og landsdækkende foreninger og organisationer, hvis hovedformål er beskyttelse af natur og miljø, klageberettigede for så vidt angår spørgsmål om natur og miljø. Konkurrenceankenævnet kan efter bestemmelsens stk. 2 kræve, at foreninger og organisationer, jf. stk. 1, dokumenterer deres klageberettigelse ved at indsende vedtægter eller på anden måde. 

Konkurrenceankenævnet opkræver et gebyr på 5.000 kr. for at behandle en klage og fastsætter frist for dets indbetaling. Betalingen sker direkte til Konkurrenceankenævnet.

Forsyningssekretariatets afgørelser om prislofter kan ifølge § 29, stk. 2, ikke indbringes for domstolene, før Konkurrenceankenævnets endelige afgørelse foreligger. 


Med venlig hilsen

Forsyningssekretariatet                                                                                             
[image: ]




v/ Filip M. Sundram










Uddrag af reglerne

Forsyningssekretariatet fastsætter prislofter for vand- og spildevandsselskaber, der er omfattet af lov nr. 469 af 12. juni 2009 om vandsektorens organisering og økonomiske forhold (vandsektorloven) med senere ændringer. Afgørelsen er således truffet i medfør af vandsektorlovens § 6, stk. 2. 

Der er fastsat nærmere regler om disse prislofter i bekendtgørelse nr. 122 af 8. februar 2013 om prisloftregulering mv. af vandsektoren (prisloft-bekendtgørelsen). 

Ifølge prisloftbekendtgørelsens § 5, stk. 1, fastsættes driftsomkostningerne for prisloftet for 2014 som driftsomkostningerne i prisloftet for det foregående år korrigeret for effektiviseringskrav. Herefter pristalsreguleres efter § 32. De pristalskorrigerede driftsomkostninger kan dog ikke fastsættes lavere end det, der udgør de effektive driftsomkostninger for selskabet i henhold til beregningerne i benchmarkingen. 

Herefter korrigeres for afvikling af selskabets over- eller underdækning og tillæg af forventede 1:1 omkostninger, forventede driftsomkostninger til opnåelse af miljø- og servicemål, forventede nettofinansielle poster, tillæg for planlagte investeringer, tillæg for gennemførte investeringer, tillæg for historiske investeringer, forventet bortfald af væsentlige omkostninger som er medregnet i driftsomkostningerne for prisloftet, samt fradrag af et generelt og et individuelt effektiviseringskrav.

Endvidere skal der i henhold til bekendtgørelsens § 5, stk. 2, korrigeres for en årlig engangsregulering som følge af forskelle mellem tidligere indregnede forventede afskrivninger fra investeringsplanen og faktiske beløb fra investeringsregnskabet for det år, der ligger to år forud for prisloftåret. 

Desuden korrigeres som en årlig engangsregulering for forskellen mellem selskabets faktiske indtægter og indtægtsrammen, jf. § 6, i det år, der ligger to år forud for prisloftåret. Endvidere korrigeres i prisloftet for forskellen mellem tidligere indregnede forventede beløb for driftsomkostninger til opnåelse af miljø- og servicemål, 1:1 omkostninger samt nettofinansielle poster og de faktiske beløb i henhold til reguleringsregnskabet for året to år forud for prisloftsåret, jf. dog § 9, stk. 2, og § 13. 

Endelig korrigeres for forskellen mellem tidligere indregnede forventede beløb til øgede driftsomkostninger, jf. § 8, stk. 2 og 3, og de faktiske afholdte udgifter, jf. § 25, jf. prisloftbekendtgørelsens § 5, stk. 2.

Ved fastsættelsen af prisloftet kan kun indregnes relevante udgifter, omkostninger og indtægter fra aktiviteter omfattet af § 1, stk. 2, jf. prisloftbekendtgørelsens § 5, stk. 4.

Det fremkomne beløb udgør selskabets indtægtsramme, som til sidst divideres med den debiterede vandmængde i 2012 for at få selskabets prisloft for 2014 opgjort i kr. pr. m3, jf. prisloftbekendtgørelsens § 5, stk. 5. 

Ifølge prisloftbekendtgørelsens § 6, må følgende beløb tilsammen ikke overstige den maksimale ramme for et vandselskabs primære indtægter, jf. § 3, stk. 1, fratrukket et eventuelt ikke opkrævet tillæg stammende fra den årlige engangsregulering for forskellen mellem selskabets faktiske indtægter og indtægtsrammen givet til det prisloft, der ligger to år forud for prisloftåret, jf. § 5, stk. 2, 2. pkt., eller ved fireårige prislofter, givet de fire år, der ligger to år forud for startåret i den næste fireårige periode, jf. § 5, stk. 3, 3 pkt., samt fratrukket en eventuelt ikke anvendt del af likviditeten fra investeringstillæggene, tilslutningsbidrag og salg af anlægsaktiver, jf. § 21, stk. 3-4, og § 24, samt en effekt af en takstnedsættelse som følge af anvendelsen af et ekstraordinært effektiviseringstillæg jf. § 26 stk. 2:
1) Indtægter fra kubikmetertakster, faste takster, særbidrag, målergebyrer samt andre takster og gebyrer, som vedrører leveringer af ydelser omfattet af § 1, stk. 2, i prisloftåret. 
2) Andre indtægter i prisloftåret, som selskabet har opnået i forbindelse med eller som følge af selskabets primære aktiviteter, jf. § 1, stk. 2, herunder eksempelvis spildevandsselskabers indtægter fra kommunale vejbidrag, indtægter fra behandling af spildevand fra tømningsordninger, indtægter fra måleraflæsning på vegne af andre selskaber, udlejning af antenneplads på vandtårne eller lignende.

Modtager et selskab en for selskabets indtægtsramme betydelig indtægt, eksklusive de i § 6, stk. 1, nr. 1, nævnte indtægter, kan indtægten efter ansøgning til Forsyningssekretariatet i særlige tilfælde indregnes over en periode på op til 5 år, gældende fra det følgende års prisloft. Vedrører indtægten perioden før den 1. januar 2010 og har selskabet i det år, som ligger to år forud for prisloftsåret, en over- eller underdækning opgjort pr. 31. december 2010, kan indtægten indregnes som en korrektion til denne over- eller underdækning, gældende fra det følgende års prisloft, jf. prisloftbekendtgørelsens § 6, stk. 2. 

Vandselskaberne skal efter prisloftbekendtgørelsens § 18, stk. 1, senest den 15. april hvert år indsende de nødvendige oplysninger til brug for Forsyningssekretariatets fastsættelse af prisloftet for det efterfølgende år. 

Forsyningssekretariatet fastsætter i den forbindelse hvilke oplysninger og data, der er nødvendige, jf. prisloftbekendtgørelsens § 18, stk. 2.

Hvis et vandselskab ikke indsender de fornødne oplysninger til Forsyningssekretariatet til brug for fastsættelse af prisloftet, kan Forsyningssekretariatet i henhold til prisloftbekendtgørelsens § 7 skønsmæssigt fastsætte de manglende oplysninger. 

Forsyningssekretariatet skal senest den 15. september hvert år sende udkastet til vandselskabets prisloft for det følgende år i høring hos vandselskabet. Høringsfristen er 2 uger, jf. prisloftbekendtgørelsens § 19, stk. 1. 

Forsyningssekretariatet skal senest den 15. oktober hvert år træffe afgørelse om fastsættelsen af et vandselskabsprisloft for det følgende år, jf. prisloftbekendtgørelsens § 19, stk. 2. 






image1.png




image2.png
)

/=\
KONKURRENCE- 0G FORBRUGERSTYRELSEN




